प्रभु यीशु का जन्म कल्पना नहीं, दुनिया का ऐतिहासिक सत्य है: डॉ. अजय लाल
प्रेम और शांति के पर्याय हैं, यीशु मसीह
राय चौराहा स्थित चर्च में मनाया गया मिलन समारोह
भास्कर संवाददाता| दमोह
ईसाईयों का सबसे बड़ा त्योहार क्रिसमस पर्व बड़े दिन के रुप में शुक्रवार को उत्साह से मनाया गया। इससे पहले स्थानीय चर्च कैंपस आराधना भवन को काफी सजाया गया था, जिससे उसकी चमक शोभायमान लग रही थी। सुबह से चर्च में आराधना सभा हुई। दोपहर में यीशु मसीह का जन्मोत्सव धूमधाम से मना। कार्यक्रम के दौरान मसीही समाज के लोगों ने कहा कि यीशु का आगमन क्षमा देने के लिए हुआ, पापियों का उद्धार करने के लिए हुआ। यीशु का आगमन दया, क्षमा, शांति, प्रेम, सेवा, उद्धार का संदेश ही क्रिसमस का संदेश है।
कार्यक्रम के मुख्य वक्ता चर्च काउंसिल के अध्यक्ष डॉ. अजय लाल ने चर्च भवन में उपस्थित लोगों के बीच यीशु मसीह के जन्म को लेकर प्रेरक विचार व्यक्त किए। उन्होंने कहा कि हम सभी यीशु मसीह के जन्म को मना रहे हैं। यीशु के जन्म से ही यह प्रश्न हैं कि यह कौन हैं और उसकी सार्थकता क्या है, यह बात आज भी अर्थ रखती है। यीशु मसीह का जन्म इतिहास की प्रमुख घटना है, जिसमें शहर गांव, तत्कालीन राजा, चरनी में जन्म लेना का पूरा उल्लेख है। यह कोई कल्पना की बात नहीं है, ऐतिहासिक सत्य पर आधारित है। यीशु के जन्म ने कालखंड को दो भागों में विभक्त कर दिया, जिसके प्रमाण हमारे घरों में लगे कैलेंडर हैं, जिसमें आज की तारीख 25 दिसंबर नजर आ रही है। यीशु मसीह के जन्म को ज्ञान-विज्ञान, फिलास्फी, इतिहास की कसौटी पर परखा जा सकता है। समस्त मानव जाति के लिए परमेश्वर ने दान स्वरुप अपने इकलौते पुत्र को मनुष्य जाति के लिए दे दिया। यह दान शब्दों से चित्रों से वर्णन से बाहर है। मानव की सोच, वैज्ञानिकों की सोच से बाहर है, जिसे सीमाओं में बांधा नहीं जा सकता। जिसका ना ही कोई प्रारंभ है ना ही अंत है। अतिथियों की अगवाई आरडी लाल, एफ हेरीसन, पास्टर पीके पॉल, राकेश चटर्जी, राजेश सॉलोमन, संजीव लैंबर्ट ने की।
आराधना सभा का प्रारंभ पास्टर पीके पॉल की विशेष प्रार्थना से हुआ। संचालन पुलपिट कमेटी अध्यक्ष डॉ. विवर्त लाल ने किया। इस मौके पर एएसपी अरविंद दुबे, सुधा मलैया, नपाध्यक्ष मालती असाटी, सीएसपी डॉ. संजीव उइके, पूर्व नपाध्यक्ष मनु मिश्रा के अलावा अन्य समुदायों के लोगों का स्वागत किया गया, चर्च की सजावट में विशेष योगदान के लिए अर्चना हेरीसन, एफ हेरीसन, विवियनराम, निशांत वाल्टर्स, अभिषेक सैमुएल का रहा। चरवाहा समिति की अवनीश अग्निभोज सहित समस्त युवा साथियों के द्वारा मसीही समाज के घर-घर जाकर यीशु मसीह के जन्म को लेकर गीतों में चरवाहे की भूमिका के लिए विशेष सराहना की।
आराधना सभा में मसीही युवाओं के द्वारा मसीही गीत की प्रस्तुतियां दी गईं। नामकरण विधि के अंतर्गत डॉ. अजय लाल के द्वारा मनीष डैनिएल के बेटे का नाम रोहित डैनिएल एवं जीतेशराम की बेटी का नाम जैकमिन राम रखा गया। नामकरण विधि की प्रार्थना डॉ. विवर्त लाल के द्वारा की गई। मसीही गीतों में अगुवाई अभिनव चटर्जी, डेविड डिसिल्वा, अंकित डायमंड, सिरिल सैमुएल, अमित जॉय एवं मार्शल मैसी का सराहनीय योगदान रहा। सलिल राम की अंतिम प्रार्थना के साथ कार्यक्रम का समापन हुआ।
दमोह। युवतियों ने कुछ अंदाज में मैरी क्रिसमस कहा।
अलग-अलग अंदाज में दिखे युवक और युवतियां
इससे पहले सुबह से चर्च की आराधना में शामिल होने के लिए युवक और युवतियां परिजनों के साथ नए परिधानों में पहुंचे। प्रार्थना सभा के बाद सभी ने मिलन समारोह में भाग लिया। इस बीच युवतियों ने एक दूसरे के गले लकर मेरी क्रिसमस कहा। कई युवतियों ने मोबाइल से सेल्फी भी ली।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva